|  |  |  |  |
| --- | --- | --- | --- |
| Rīgā, | 16.01.2019. | Nr. | 5-50/404 |
| Uz |  | Nr. |  |

**Valsts kancelejai**

*Par Ministru kabineta protokollēmuma projektu “Par Ministru kabineta 2017. gada 5. decembra sēdes protokollēmuma (prot. Nr. 60 23. §) “Noteikumu projekts "Par Latvijas Republikas un Īslandes, Lihtenšteinas Firstistes un Norvēģijas Karalistes saprašanās memorandu par Eiropas Ekonomikas zonas instrumenta ieviešanu 2014.–2021.gadā” 4.1. apakšpunktā dotā uzdevuma izpildes termiņa pagarināšanu”*

Pamatojoties uz Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” (turpmāk – MK kārtības rullis) 164.4.apakšpunktu, iesniedzu izskatīšanai Ministru kabineta sēdē Ministru kabineta sēdes protokollēmuma projektu “Par Ministru kabineta 2017. gada 5. decembra sēdes protokollēmuma (prot. Nr. 60 23. §) “Noteikumu projekts "Par Latvijas Republikas un Īslandes, Lihtenšteinas Firstistes un Norvēģijas Karalistes saprašanās memorandu par Eiropas Ekonomikas zonas instrumenta ieviešanu 2014.–2021.gadā" 4.1. apakšpunktā dotā uzdevuma izpildes termiņa pagarināšanu” (turpmāk – MK sēdes protokollēmuma projekts).

Lūdzu iekļaut MK sēdes protokollēmuma projektu izskatīšanai tuvākajā Ministru kabineta sēdē.

|  |  |  |
| --- | --- | --- |
| 1. | Iesniegšanas pamatojums | Ar Ministru kabineta 2017. gada 5.decembra protokollēmuma (prot. Nr. 60 23. §) “Noteikumu projekts "Par Latvijas Republikas un Īslandes, Lihtenšteinas Firstistes un Norvēģijas Karalistes saprašanās memorandu par Eiropas Ekonomikas zonas instrumenta ieviešanu 2014.–2021.gadā"” 4.1. apakšpunktu Vides aizsardzības un reģionālās attīstības ministrijai (turpmāk – VARAM) kā programmas “Vietējā attīstība, nabadzības mazināšana un kultūras sadarbība” (turpmāk – programma) apsaimniekotājam sadarbībā ar Kultūras ministriju kā programmas partneri tika uzdots piecu mēnešu laikā no saprašanās memoranda parakstīšanas izstrādāt un kopā ar informatīvo ziņojumu iesniegt izskatīšanai Ministru kabinetā programmas koncepcijas projektu. Atbilstoši dotajam uzdevumam VARAM nekavējoties pēc saprašanās memoranda parakstīšanas uzsāka darbu pie programmas izstrādes un 2018.gada 18.janvārī organizēja programmas uzsākšanas sanāksmi un izveidoja programmas Sadarbības komiteju. 2018.gada 20.februārī VARAM organizēja iesaistīto pušu konsultācijas par visām trim programmas jomām – (1) vietējā attīstība un nabadzības mazināšana, (2) kultūras uzņēmējdarbība, kultūras mantojums un kultūras sadarbība, (3) laba pārvaldība, atbildīgas institūcijas, caurredzamība. 2018.gada 15.martā izstrādāts un iesniegts donorvalstu kompetentajām iestādēm -Finanšu instrumentu birojam (turpmāk - FIB) Briselē programmas koncepcijas projekts. 2018.gada 21.martā VARAM pārstāvēja Latvijas intereses programmas koncepcijas izstrādes sanāksmē ar FIB, kur tika panākta konceptuāla vienošanās par programmas finansējumu un plānotajiem rezultātiem.Koncepcijas izstrādes gaitā notika nepārtraukta komunikācija gan ar nacionālajām, gan donorvalstu iesaistītajām pusēm un 2018.gada 16.aprīlī, 24.jūlijā un 19.oktobrī FIB tika iesniegtas precizētās koncepcijas projekta versijas. 2018.gada 30.novembrī Norvēģijā ar FIB un programmas donorvalsts partneriem tika organizēta papildu programmas koncepcijas izstrādes sanāksme, kur klātienē tika pārrunāti būtiskākie FIB komentāri. 2018.gada 3.decembrī tika saņemti pēdējie donorvalstu komentāri un tiek gatavota programmas jaunā koncepcijas versija, kuru plānots iesniegt donorvalstīm 2019.gada janvārī.Programmas koncepcijas projekta saskaņošanas process vēl turpinās, ņemot vērā, ka FIB ir iebildumi par vairākām aktivitātēm, kas noteiktas programmā par Latvijas interesēm, bet par to ieviešanas nosacījumiem nav panākta vienošanās. 2018.gada 3.decembrī tika saņemti jaunākie FIB komentāri par programmas koncepcijas projektu un VARAM sadarbībā ar programmas ieviešanā iesaistītajām institūcijām veic precizējumus un 2019.gada janvārī plāno iesniegt programmas koncepciju donorvalstīm. Indikatīvi plānots, ka saskaņošanas process ar donorvalstīm varētu noslēgties līdz 2019.gada marta beigām. 2019.gada aprīlī plānots nodrošināt programmas koncepcijas tulkojumu un veikt nacionālo saskaņošanu. Programmas koncepcijas projektu plānots iesniegt izskatīšanai Ministru kabinetā līdz 2019.gada maija beigām. MK sēdes protokollēmuma projekts ir nepieciešams, lai pagarinātu 2017.gada 5. decembra sēdes protokollēmumā (prot. Nr. 60 23. §) VARAM dotā uzdevuma izpildes termiņu līdz 2019.gada 31.maijam un tādējādi nodrošinātu noteiktā termiņa atbilstību plānotajai programmas koncepcijas virzībai. |
| 2. | Valsts sekretāru sanāksmes datums un numurs | Nav attiecināms |
| 3. | Informācija par saskaņojumiem  | Projekts saskaņots ar Kultūras ministriju un Finanšu ministriju bez iebildumiem. Finanšu ministrija sniedza priekšlikumus, kas ņemti vērā. |
| 4. | Informācija par saskaņojumu ar Eiropas Savienības institūcijām | Nav attiecināms |
| 5. | Politikas joma | Budžeta un finanšu politikas joma |
| 6. | Atbildīgā amatpersona | VARAM Attīstības instrumentu departamenta direktore Iruma Kravale |
| 7. | Uzaicināmās personas | VARAM Attīstības instrumentu departamenta direktore Iruma Kravale |
| 8.  | Projekta ierobežotas pieejamības statuss | Dokumentam nav piešķirts ierobežotas pieejamības statuss |
| 9.  | Cita informācija | Nav  |

Pielikumā:

1. MK sēdes protokollēmuma projekts uz vienas lapas (datne: VARAMprot\_141218\_EEZ memorands).
2. Protokola izraksts uz vienas lapas (datne: TA\_2660\_EEZ memorands).
3. Finanšu ministrijas 2018.gada 27.decembra atzinums uz vienas lapas (datne: FMnos\_271218\_6311).
4. Kultūras ministrijas 2018.gada 20.decembra atzinums uz vienas lapas (datne: KM\_Atzin\_20122018\_VARAM\_17122018).

Ministrs K. Gerhards

J.Gorbunovs, 67026485

Janis.Gorbunovs@varam.gov.lv

|  |
| --- |
| ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU |